《游鸡鸣寺和伍助教朝宾 其三》
明代·龚敩

化人宫殿倚巍城，独立凭高眼倍明。僧设番茶浇磊磈，童烧山叶煮清泠。

人间白马何年返，天上金鸡半夜鸣。南望凤台应咫尺，朝阳还听舜韶声。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。